Васил Булатов

**Васил Булатов**, Васил (*Василий*) Галләм улы Булатов, Булатов Васил (*Василий*) Галлямович (*Галямович, Николаевич*) (*[[1921 ел]]ның [[15 сентябрь|15 сентябре]], [[Татарстан АССР]],  [[Балтач районы (Татарстан)|Балтач районы]], [[Чутай|Түбән Чутай]] — [[1988 ел]]ның [[25 июнь|25 июне]], [[Казан]]*) — Бөек Ватан сугышында катнашкан Советлар Берлеге Каһарманы (*23.08.1944*), пулемет взводы командиры, майор (*[[1946 ел|1946]]*). ССРБ эчке эшләр министрлыгының (ЭЭМ) атказанган хезмәткәре.

## Тәрҗемәи хәле

1921 елның 15 сентябрендә Татарстан АССР Балтач районы Түбән Чутай авылында туган. 1931 елдан гаиләсе белән Байкал артына күчеп китә. Мәктәптә сигезенче сыйныфны тәмамлагач (*[[1938 ел|1938]]*), Чита өлкәсе (*хәзерге* Байкал арты крае) Кыра районы Хапчеранга бистәсендә (*[[1997 ел]]дан авыл*) урнашкан аккургаш комбинатында өлкән хисапчы булып эшләгән.
1942 елдан Кызыл гаскәр сафында. Байкал аръягы укчы-минометчылар укуханәсен тәмамлагач (Чита, *версия*: Сретенск , 1944), «кече лейтенант» дәрәҗәсендә Ерак Көнчыгышка хезмәт итәргә җибәрелә.

## [[Бөек Ватан сугышы]]
102нче укчы дивизиянең 40нчы укчы Амур полкы составында 1944 елның апреленнән хәрәкәттәге армиядә. 1нче, 2нче, 3нче Белоруссия фронтларында сугыша.
Белоруссияне, Польшаны азат итүдә, Берлинны алуда катнаша. 1нче Белоруссия фронтының 102 нче укчы дивизиясе 40нчы укчы полкы пулемет взводы командиры.
Бобруйск юнәлешендәге сугышларда каһарманлык күрсәтә. 1944 елның 24 июнендә кече лейтенант Булатов взводы Белоруссиядәге Друть елгасын беренче булып кичә. Яуланган плацдармда Булатов, яраланган пулеметчыны алмаштырып, дошманның бер взводка якын сугышчысын юк иткән. 1944 елның 23 августында Советлар Берлеге Каһарманы исеме бирелгән.
Җиңү Парадында катнаша (*[[1945 ел|1945]]*).

## Сугыштан соң
1946 елдан «майор» дәрәҗәсендә запаска чыга.
1947-1974 елларда Татарстан АССР эчке эшләр министрлыгы системасында: җинаятьчеләрне эзләү бүлегендә өлкән уполномоченный, соңрак БХСС бүлеге башлыгы урынбасары, 1965 елдан Горький тимер юлының «Казан» станциясендә линия милиция бүлеге башлыгының сәясәт-тәрбия эше буенча урынбасары.
Казан дәүләт университетын тәмамлаган (*[[1961 ел|1961]]*).
1974 елда «милиция подполковнигы» дәрәҗәсендә пенсиягә чыга.
1988 елның 25 июнендә Казанда вафат. Казанның татар зиратында җирләнгән.

## Бүләкләре, мактаулы исемнәре
* Советлар Берлеге Каһарманы (23.08.1944)
* Ленин ордены (23.08.1944)
* 1нче дәрәҗә Ватан сугышы ордены (11.03.1985)
* Кызыл Йолдыз ордены (12.05.1945)
* Медальләр
* ССРБ ЭЭМ атказанган хезмәткәре

## Хәтер
* Чутай мәктәбе бинасында истәлек тактаташы урнаштырылган.
* Балтачта Җиңү паркындагы Дан аллеясында, Чутайда бюстлары куелган.
* Балтачта һәм Чутайда урамнарга исеме бирелгән.

## Чыганаклар
# Татарский энциклопедический словарь. Казань: Институт татарской энциклопедии АН РТ, 1999. ISBN 0-9530650-3-0
#  Татарская энциклопедия. В 6 т. Т.1 (А-В). Казань, 2002.

## Әдәбият
# Навечно в сердце народном. Минск, 1984.
# Советлар Союзы Геройлары — якташларыбыз. Казан, 1990.
# Батырлар китабы. Казан: ТКН, 2000. ISBN 5-298-01001-6

## Сылтамалар
*  В.Г. Булатов «Ил каһарманнары» порталында   
*    В.Г. Булатов «Милләттәшләр» сайтында

## Искәрмәләр


Төркем:Казан университетын тәмамлаучылар
Төркем:Бөек Ватан сугышында катнашучылар
Төркем:Татарстан Советлар Берлеге Каһарманнары
Төркем:ССРБ офицерлары
Төркем:Җиңү парадында катнашучылар